Id-Direttiva tal-Kummissjoni 2002/31/KE
tat-22 ta' Marzu 2002
li timplimenta d-Direttiva tal-Kunsill 92/75/KEE rigward l-ittikjettar li jindika il-konsum ta' enerġija tal-kondizzjonaturi tal-arja domestiċi
(Test b' relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 92/75/KEE ta' 22 ta' Settembru 1992 dwar l-indikazzjoni permezz ta' ittikkettjar u l-informazzjoni standard tal-prodott dwar il-konsum ta' l-enerġija u riżorsi oħra minn apparat domestiku [1], u partikolarment l-Artikoli 9 u 12 tagħha,
Billi:
(1) Id-Direttiva 92/75/KEE teħtieġ lill-Kummissjoni tadotta Direttivi implimentattivi dwar il-varji apparat domestiċi, inklużi l-kondizzjonaturi ta' l-arja.
(2) L-użu ta' l-elettriku minn kondizzjonaturi ta' l-arja huwa parti sinifikanti mid-domanda totali ta' l-enerġija domestika fil-Komunità. Il-potenzjal għat-tnaqqis fl-użu ta' l-enerġija minn dan l-apparat huwa sostanzjali.
(3) Standards armonizzati huma speċifikazzjonijiet tekniċi adottati mill-korpi Ewropej ta' l-istandardizzazzjoni, kif imsemmi fl-Anness I tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998, li tistabbilixxi proċedura għall-għoti ta' informazzjoni fil-qasam ta' l-istandards u tar-regolamenti tekniċi [2], kif emendata bid-Direttiva 98/48/KE [3], u skond il-linji gwida ġenerali għal kooperazzjoni bejn il-Kummissjoni u dawk il-korpi, iffirmati fit-13 ta' Novembru 1984, kif emendati.
(4) L-informazzjoni dwar l-emissjoni ta' ħsejjes għandha tingħata meta meħtieġ mill-Istati Membri skond id-Direttiva tal-Kunsill 86/594/KEE tal-1 ta' Diċembru 1986 dwar ħoss trasmess bl-arja emess minn apparat domestiku [4].
(5) Il-miżuri previsti f'din id-Direttiva huma skond l-opinjoni tal-Kumitat stabbilit permezz ta' l-Artikolu 10 tad-Direttiva 92/75/KEE,
ADOTTAT DIN ID-DIRETTIVA
Artikolu 1
Din id-Direttiva għanda tapplika għal kondizzjonaturi ta' l-arja domestiċi li jaħdmu bil-mains ta' l-elettriku kif definit fl-Istandards Ewropej EN 255-1, EN 814-1 jew l-istandards armonizzati msemmija fl-Artikolu 2.
M'għandhiex tapplika għall-apparat li ġej:
- l-apparat li jista' juża wkoll sorsi oħrajn ta' energija,
- l-apparat li jaħdem mill-arja għall-ilma u mill-ilma għall-ilma,
- unitajiet b'output (kapaċità li jkessħu) ta' aktar minn 12 kW.
Artikolu 2
1. L-informazzjoni meħtieġa minn din id-Direttiva tinġabar bil-kejl magħmul skond l-istandards armonizzati adottati mill-Kumitat Ewropej ghall-Istandardizzazzjoni (CEN) taħt mandat mill-Kummissjoni skond id-Direttiva 98/34/KE, li numri tagħhom ta' referenza kienu pubblikati fil-Ġ urnal Uffiċjali tal-Komunitajiet Ewropej u li għalihom l-Istati Membri ikunu pubblikaw in-numri ta' referenza ta‘ l-istandards nazzjonali li jagħmlu t-trasposizzjoni tagħhom fl-istandards armonizzati.
Id-disposizzjonijiet fl-Annessi I, II u III ta' din id-Direttiva li jeħtieġu l-għoti ta' informazzjoni li għandha x'taqsam mal-ħoss għandhom japplika biss meta dik l-informazzjoni hija meħtieġa mill-Istati Membri permezz ta' l-Artikolu 3 tad-Direttiva 86/594/KEE. Din l-informazzjoni għandha tkun imkejla skond dik id-Direttiva.
2. F'din id-Direttiva l-espressjoniet użati għandhom l-istess tifsira bħal fid-Direttiva 92/75/KEE.
Artikolu 3
1. Id-dokumentazzjoni teknika msemmija fl-Artikolu 2(3) tad-Direttiva 92/75/KEE għandha tinkludi:
(a) l-isem u l-indirizz tal-fornitur;
(b) deskrizzjoni ġenerali tal-mudell, suffiċjenti biex ikun unikament u faċilment identifikat;
(ċ) informazzjoni, inklużi disinji b'mod rilevanti, dwar l-aspetti prinċipali tad-disinn tal-mudell u partikularment dawk l-oġġetti li jaffettwaw il-konsum ta' l-enerġija b'mod li jinħass mhux ftit;
(d) rapporti tat-testijiet ta' kejl relevanti magħmulha permezz tal-proċeduri ta’ l-ittestjar tal-istandards armonizzati msemmija fl-Artikolu 2(1) ta' din id-Direttiva;
(e) istruzzjonijiet tat-tħaddim, jekk hemm.
Meta l-informazzjoni dwar il-kombinazzjoni ta' mudell partikulari tkun akkwistata minn kalkolu fuq il-bażi ta' disinn, u/jew ta' estrapolazzjoni minn kombinazzjonijiet oħrajn, id-dokumentazzjoni għandha tinkludi dettalji ta' dawn il-kalkulazzjonijiet u/jew l-estrapolazzjoniet, u tat-testijiet magħmula sabiex jivverifikaw l-eżattezza tal-kalkoli maħduma (dettalji tal-mudell matematiku biex jikkalkula il-prestazzjoni ta' sistemi mifrudin, u ta' kejl meħud sabiex jivverifikaw dan il-mudell).
2. It-tikketta msemmija fl-Artikolu 2(1) tad-Direttiva 92/75/KEE għandha tkun kif speċifikat fl-Anness I ta' din id-Direttiva.
It-tikketta għandha tkun mqegħda fuq l-estern tal-wiċċ ta' quddiem jew ta' fuq ta' l-apparat b'mod li tkun tidher ċar u mhux moħbija.
3. Il-kontenut u l-format tal-fiche imsemmija fl-Artikolu 2(1) tad-Direttiva 92/75/KEE għandhom ikunu kif speċifikati fl-Anness II ta' din id-Direttiva.
4. Meta l-apparat ikun offrut għal bejgħ, kiri jew xiri bin-nifs permezz ta' xi komunikazzjoni stampata jew miktuba, jew b'mezzi oħrajn li jimplikaw li l-klijent potenzjali ma jistgħax ikun mistenni jara l-apparat muri, bħalma huma offerta bil-miktub, katalogu għal bejgħ u xiri bil-posta, riklami fuq l-Internet jew mezzi oħra elettroniċi, dik il-komunikazzjoni għandha tinkludi l-informazzjoni kollha speċifikata fl-Anness III ta' din id-Direttiva.
5. Il-klassi tal-effiċjenza ta' l-enerġija ta' apparat għandha tkun iddeterminata skond l-Anness IV.
Artikolu 4
Bħala miżura transitorja, l-Istati Membri għandhom jippermettu sat-30 ta' Ġunju 2003, it-tqegħid fis-suq, il-kummerċjalizzazzjoni u/jew wiri ta' prodotti u d-distribuzzjoni tal-komunikazzjoniet imsemmija fl-Artikolu 3(4) li ma jkunux konformi ma' din id-Direttiva.
Artikolu 5
1. L-Istati Membri għandhom jadottaw u jippubblikaw, qabel l-1 ta' Jannar 2003, id-disposizzjonijiet meħtieġa sabiex ikunu konformi ma' din id- Direttiva. Huma għandhom minnufih jinfurmaw lill-Kummissjoni b'dan.
Huma għandhom japplikaw dawn id-disposizzjonijiet b'effett mill-1 ta' Jannar 2003.
2. Meta l-Istati Membri jadottaw dawk id-disposizzjonijiet, dawn għandhom ikollhom referenza għal din id-Direttiva jew ikunu akkumpanjati b'tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif tali referenza għandha ssir.
3. L-Istati Membri għandom jikkommunikaw lill-Kummissjoni id-disposizzjonijiet tal-liġi nazzjonali li huma jadottaw fil-qasam kopert b'din id-Direttiva.
Artikolu 6
Din id-Direttiva għanda tidħol fis-seħħ fl-20 jum ta' wara l-pubblikazzjoni tagħha fil-Ġ urnal Ulffiċjali tal-Komunitajiet Ewropej
Artikolu 7
Din id- Direttiva hija indirizzata lill-Istati Membri.
Magħmula fi Brussel, fit-22 ta' Marzu 2002.